32002R1820
L 276/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1820/2002 НА КОМИСИЯТА
от 11 октомври 2002 година
за изменение на Регламент (ЕИО) № 2958/93 за определяне на подробни правила за прилагането на Регламент (ЕИО) № 2019/93 на Съвета относно специфичния режим на снабдяване с някои селскостопански продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2019/93 на Съвета от 19 юли 1993 г. относно въвеждане на специфични мерки за малките острови в Егейско море относно някои селскостопански продукти (1), последно изменен с Регламент (ЕО) № 442/2002 (2), и по-специално член 3a от него,
като има предвид, че:
(1)
Регламент (ЕИО) № 2019/93 на Съвета постановява, че продукти, ползващи се от специфичен режим на снабдяване, не могат да бъдат повторно изнасяни към трети страни или да бъдат повторно изпращани към останалата част от Общността. Въпреки това, той предвижда дерогация в случай на традиционни износи или традиционни пратки към останалата част от Общността на преработени продукти.
(2)
Член 4 от Регламент (ЕИО) № 2958/93 на Комисията относно определяне на подробни правила за прилагане на Регламент (ЕИО) № 2019/93 на Съвета относно специфичния режим на снабдяване с някои селскостопански продукти (3), последно изменен с Регламент (ЕО) № 1020/2002 (4), постановява, че Комисията трябва да определи ограниченията на годишните количества от преработени продукти, съдържащи суровини, които са се ползвали от специфичния режим на снабдяване, и за които е разрешено да бъдат изнасяни или изпращани към останалата част от Общността.
(3)
Тези количества следва да се определят въз основа на средната стойност на износа и пратките към останалата част от Общността през 1991 г., 1992 г. и 1993 г., преди този режим да е влязъл в сила, както е установено от компетентните власти.
(4)
С цел да се инкорпорират тези годишни количества, е необходимо съответно да се измени Регламент (ЕИО) № 2958/93.
(5)
Мерките, предвидени в настоящия регламент, са в съответствие със становището на заинтересованите управителни комитети,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 2958/93 се изменя, както следва:
1.
Член 4, параграф 1 се заменя със следното:
„1. Традиционни износи и традиционни пратки към останалата част от Общността на преработени продукти, съдържащи суровини, които са се ползвали от специалния режим за доставяне, са разрешени в рамките на ограниченията на годишните количества, установени в приложение III. Компетентните власти предприемат необходимите стъпки, за да гарантират, че тези операции не надвишават предвидените годишни количества.“
2.
Приложение III се заменя с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 октомври 2002 година.